CELEX: 32011R1071
Language: et
Date: 2011-10-20 00:00:00
Title: Nõukogu määrus (EL) nr 1071/2011, 20. oktoober 2011 , millega tunnistatakse kehtetuks määrus (EMÜ) nr 3448/80 1979. aasta ühinemisakti artikli 43 rakendamise kohta seoses määrustega (EMÜ) nr 3033/80 ja (EMÜ) nr 3035/80 hõlmatud kaupade suhtes kohaldatava kaubandussüsteemiga

31.10.2011   
            
            
               ET
            
            
               Euroopa Liidu Teataja
            
            
               L 284/1
            
         NÕUKOGU MÄÄRUS (EL) nr 1071/2011,
   20. oktoober 2011,
   millega tunnistatakse kehtetuks määrus (EMÜ) nr 3448/80 1979. aasta ühinemisakti artikli 43 rakendamise kohta seoses määrustega (EMÜ) nr 3033/80 ja (EMÜ) nr 3035/80 hõlmatud kaupade suhtes kohaldatava kaubandussüsteemiga
   EUROOPA LIIDU NÕUKOGU,
   võttes arvesse 1979. aasta ühinemisakti, eriti selle artiklit 43,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Liidu õiguse läbipaistvuse parandamine on oluline osa liidu institutsioonide rakendatavast parema õigusloome strateegiast. Sellega seoses on asjakohane jätta kehtivate õigusaktide hulgast välja õigusaktid, millel ei ole enam tegelikku mõju.
            
         
               (2)
            
            
               Määrus (EMÜ) nr 3448/80 (1) sätestas üleminekumeetmed I lisas loetlemata kaupadega kauplemiseks EÜ ja Kreeka vahel alates 1. novembrist 1981 kuni 31. juulini 1982. Kuna Kreeka on nüüd täisliige, on nimetatud määrus vananenud ning tuleks seetõttu kehtivast liidu õigustikust välja jätta.
            
         
               (3)
            
            
               Õiguskindluse ja selguse huvides tuleks määrus (EMÜ) nr 3448/80 kehtetuks tunnistada,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määrus (EMÜ) nr 3448/80 tunnistatakse kehtetuks.
   2.   Lõikes 1 osutatud määruse kehtetuks tunnistamine ei piira:
   
               a)
            
            
               lõikes 1 osutatud määruse alusel vastuvõetud liidu õigusaktide kehtivust ja
            
         
               b)
            
            
               nende muudatuste kehtima jäämist, mida on lõikes 1 osutatud määruse alusel tehtud teistesse liidu õigusaktisse, mida ei ole käesoleva määrusega kehtetuks tunnistatud.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 20. oktoober 2011
      
         
            Nõukogu nimel
         
         
            Eesistuja
         
         M. SAWICKI
      
   
   
      (1)  EÜT L 359, 31.12.1980, lk 18.